text: vita brevis, ars longa
  
  publiceret: 2020-12-03 09:41:43+01:00
  Vita brevis, ars longa er Senecas gengivelse i Om livets korthed (1.1) af den første aforisme hos lægekunstens fader, Hippokrates.
  Ars er oversat til latin fra græsk techne 'kunst', der anvendes i betydningen 'faglig kunnen'. En fortsættelse lyder: occasio praeceps, experientia fallax, judicium difficile 'det rette øjeblik hastigt svundet, erfaringen svigefuld, bedømmelsen vanskelig'.